શુક્રવારે નૉર્થ-ઈસ્ટની બેઠક પર ચૂંટાયા બાદ ગઈ કાલે મુંબઈનાં રેલવે-સ્ટેશનો પર પ્લૅટફૉર્મની હાઇટ વધારવાના મુદ્દે ચર્ચા કરવા માટે સેન્ટ્રલ રેલવેના અધિકારીઓને મળવા પહોંચી ગયા લોકસભાની ચૂંટણીમાં મુંબઈ નૉર્થ-ઈસ્ટની બેઠક પરથી ચૂંટાઈ આવ્યા બાદ BJPના કિરીટ સોમૈયા ગઈ કાલે વિવિધ મુદ્દાઓ પર ચર્ચા કરવા માટે સેન્ટ્રલ રેલવેના અધિકારીઓને મળવા પહોંચી ગયા હતા; જેમાં મુખ્યત્વે તેમણે સબર્બનાં રેલવે-સ્ટેશનના પ્લૅટફૉર્મની હાઇટ વધારવા વિશે, રેલ-ભાડાના પ્રસ્તાવિત વધારા વિશે તેમ જ રેલ-ઍક્સિડન્ટનો ભોગ બનેલી ઘાટકોપરની મોનિકા મોરે સહિત અન્ય પીડીતો માટે ફન્ડ ભેગું કરવાના મુદે ચર્ચા કરી હતી.